BLA พุ่งแรงเกือบ 5% โบรกฯเล็งอัพเป้าใหม่ รับงบฯไตรมาส 3 พลิกกำไร 996 ลบ.
BLA พุ่งแรงเกือบ 5% โบรกฯเล็งอัพเป้าใหม่ รับงบฯไตรมาส 3 พลิกกำไร 996 ลบ. ล่าสุด ณ เวลา 11.42 น. อยู่ที่ 33.25 บาท บวก 1.50 บาท หรือ 4.72% สูงสุดที่ 33.50 บาท ต่ำสุดที่ 32.25 บาท ด้วยมูลค่าซื้อขาย 132 ล้านบาท
9 พ.ย. 2561

ผู้สื่อข่าวรายงานว่า ราคาหุ้น บริษัท กรุงเทพประกันชีวิต จำกัด (มหาชน) หรือ BLA ล่าสุด ณ เวลา 11.42 น. อยู่ที่ 33.25 บาท บวก 1.50 บาท หรือ 4.72% สูงสุดที่ 33.50 บาท ต่ำสุดที่ 32.25 บาท ด้วยมูลค่าซื้อขาย 132 ล้านบาท

ทั้งนี้ ราคาหุ้น BLA ปรับตัวขึ้น หลังบริษัทรายงานผลการดำเนินงานประจำไตรมาส 3/61 พลิกกำไร 996 ลบ. จากปีก่อนขาดทุน 260.59 ลบ. ส่วนงวด 9 เดือนมีกำไร 3.98 พันลบ. เพิ่มขึ้น 111% จากปีก่อนมีกำไร 1.89 พันลบ.
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น BLA เนื่องจากการประกาศผลการดำเนินงานออกมาดีกว่าที่ตลาดคาดเมื่อวานนี้ ซึ่งมีโอกาสที่จะถูกปรับประมาณการหรือราคาเป้าหมายขึ้นได้